Det lig, der fredag blev fundet ved Skagen, er nu blevet obduceret, og det viser sig at være en midaldrende mand, oplyser Karsten Toft fra Nordjyllands Politi i Frederikshavn til P4 Nordjylland. Der blev ved obduktionen taget DNA-prøver og tandsættet bliver nu også undersøgt om det matcher på nogle af de savnede personer. - Indenfor en uges tid har vi resultatet af undersøgelsen af tandsættet, DNA tager nok lidt længere, siger Karsten Toft til P4 Nordjylland. Det undersøges blandt andet om liget er en 61-årig mand fra Århus, der forsvandt i Skagen midt i december.

Referat:
Det var liget af en midaldrende mand af europæisk afstamning,
der blev fundet i vandet lidt nord for Skagen i sidste uge.